
A geronto-andragógia, mint tudomány fontossága a büntetés-végrehajtás kapcsán egy állami intézményben folytatott kutatás alapján

Dolgozatom témáját két szakterület iránti érdeklődésem és elhivatottságom
indokolta. Egyéni kutatásaimat és tapasztalataimat összegeztem jelen írásban, ami az
idősödő társadalmat, az 50+-os csoport helyzetét, és az elítéltek világát vizsgálja. A fiatal
generáció tagjaként feladatomnak és kötelességemnek érzem az 50+-os korosztállyal való
törődést és számukra nyugodt, boldog évek biztosításának segítését. Véleményem szerint a
fogvatartottak – természetesen bűncselekmények közötti különbségtétellel –
megérdemelnek egy újabb esélyt, hogy visszailleszkedjenek a társadalomba és aktív tagjai
lehessenek annak. Az idős, büntetett előéletű emberek kiemelten igénylik a figyelmet,
dolgozatommal különös tekintettel erre szeretnék rávilágítani, és a nekik való oktatás,
képzés, művelődés, testi-lelki törődés fontosságára.
Dolgozatom első fejezetében fogalommagyarázatot, demográfiai adatokat közlök.
Ezután a geronto-andragógia szerepét ismertetem, majd áttérek a börtönök világára. Ezt
követően egyéni kutatásaimról számolok be, végül ezeket összevetve együttesen elemzem a
két témát.



